b'\n_START_ARTICLE_\nKristian IVs gate (Kristiansand)\n_START_PARAGRAPH_\nKristian IVs gate (1-103, 2-100) er en gate i Kvadraturen i Kristiansand som ligger i bydelen Kvadraturen/Eg. Gaten har sitt l\xc3\xb8p fra Vestre Strandgate til Otra. 82 eiendommer er matrikulert til gaten. Den hadde tidligere navnet Fjellgaten._NEWLINE_Parallellgaten mot nord er Tordenskjolds gate, mot s\xc3\xb8r, Henrik Wergelands gate._NEWLINE_Gaten er den eneste i Kvadraturen som fortsatt har trehusbebyggelse i samtlige kvartaler langs gatel\xc3\xb8pet. I kvartalet mellom Kirkegata og Festninggaten ligger Stener Heyerdahls park. For\xc3\xb8vrig er det karr\xc3\xa9bebyggelse som dominerer gaten, med unntak av et par omr\xc3\xa5det som etter sanering av trehusbebyggelse brukes til parkering._NEWLINE_Gaten har sitt navn etter byen grunnlegger, og kongen ga oppdraget med \xc3\xa5 utarbeide en byplan til den danske ingeni\xc3\xb8ren Hans Jacobsen Schi\xc3\xb8rt. Hans plan for en by med kvadratur etter renessanseidealer er i hovedsak fulgt frem til i dag, men noen Schi\xc3\xb8rtsgate har byen imidlertid ikke.'